pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-‘หม่อมเต่า’ จับมือหอการค้าไทย ร่วมหาทางออกการปรับอัตราค่าจ้างแรงงาน
วันพุธที่ 28 สิงหาคม 2562
‘หม่อมเต่า’ จับมือหอการค้าไทย ร่วมหาทางออกการปรับอัตราค่าจ้างแรงงาน
รัฐมนตรีว่าการกระทรวงแรงงาน หารือสภาหอการค้าแห่งประเทศไทย พร้อมรับฟังข้อเสนอแนะ ยกประเด็นการปรับโครงสร้างอัตราค่าจ้างของแรงงานไทยเป็นประเด็นเร่งด่วน เน้นย้ํา การปรับอัตราค่าจ้างต้องเป็นไปตามกลไกการพิจารณาของคณะกรรมการค่าจ้าง (ไตรภาคี)
วันที่ 28 สิงหาคม 2562 เวลา 08.30 น. หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงาน และคณะผู้บริหารกระทรวงแรงงาน ให้การต้อนรับนายกลินท์ สารสิน ประธานกรรมการหอการค้าไทยและสภาหอการค้าแห่งประเทศไทย และคณะผู้บริหารหอการค้าไทยและสภาหอการค้าแห่งประเทศไทย ที่มาเข้าร่วมประชุมหารือข้อราชการด้านแรงงาน ณ ห้องรับรองรัฐมนตรีว่าการกระทรวงแรงงาน ชั้น 6 อาคารกระทรวงแรงงาน
รมว.แรงงาน กล่าวว่า การหารือกับสภาหอการค้าแห่งประเทศไทยในวันนี้ เป็นการหารือเกี่ยวกับประเด็นการปรับอัตราค่าจ้างของแรงงานไทย การเพิ่มผลิตภาพแรงงานและพัฒนาฝีมือแรงงาน การส่งเสริมการจ้างแรงงานที่มีศักยภาพมาใช้ในตลาดแรงงาน การจัดตั้งศูนย์ข้อมูลแรงงาน (Big Data) ของกระทรวงแรงงาน การส่งเสริมมาตรการแก้ไขปัญหาขาดแคลนแรงงานภาคเกษตร การปรับปรุงกฎหมาย กฎระเบียบ และอื่นๆ อาทิ การปรับปรุงร่างพระราชบัญญัติแรงงานสัมพันธ์ พ.ศ. ... ความคืบหน้าการพิจารณาอนุญาตอาชีพที่สงวนสําหรับคนไทย ให้แรงงานต่างด้าวสามารถทําได้ การส่งเสริม Good Labour Pratices (GLP) และหารือข้อกําหนดมาตรฐาน Seafood Task Force (STF) เป็นต้น สําหรับประเด็นเร่งด่วนที่ทางสภาหอการค้าแห่งประเทศไทยได้ขอให้กระทรวงแรงงานเร่งพิจารณา ได้แก่ ประเด็นเกี่ยวกับการปรับอัตราค่าจ้างของแรงงานไทย โดยทางสภาหอการค้าฯ มีความเห็นที่ตรงกันเกี่ยวกับการปรับขึ้นค่าจ้างของแรงงานไทย แต่ไม่ควรเท่ากันทั่วประเทศ ซึ่งทั้งนี้ต้องเป็นไปตามกลไกการพิจารณาจากคณะกรรมการค่าจ้าง (ไตรภาคี) นอกจากนี้ การปรับค่าจ้างควรพิจารณาจากทักษะฝีมือแรงงาน รวมถึงให้กระทรวงแรงงานเร่งส่งเสริมการกําหนดอัตราค่าจ้างมาตรฐานฝีมือแรงงานเพิ่มขึ้นให้ครบทุกอุตสาหกรรม
รมว.แรงงาน กล่าวเพิ่มเติมว่า กระทรวงแรงงานรับทุกประเด็นดังกล่าวที่สภาหอการค้าฯ เสนอ พร้อมทั้งได้มอบหมายให้หน่วยงานในสังกัดกระทรวงแรงงานที่รับผิดชอบในประเด็นต่างๆ ไปดําเนินการในส่วนที่เกี่ยวข้องต่อไป
--------------------------------
รัฐบาลไทย-ข่าวทำเนียบรัฐบาล-วราวุธ! ลงพื้นที่เพิ่มขวัญกำลังใจเจ้าหน้าที่ดับไฟป่าเขาใหญ่
วันจันทร์ที่ 23 มีนาคม 2563
วราวุธ! ลงพื้นที่เพิ่มขวัญกําลังใจเจ้าหน้าที่ดับไฟป่าเขาใหญ่
วราวุธ! ลงพื้นที่เพิ่มขวัญกําลังใจเจ้าหน้าที่ดับไฟป่าเขาใหญ่
วราวุธ! ลงพื้นที่เพิ่มขวัญกําลังใจเจ้าหน้าที่ดับไฟป่าเขาใหญ่
วันที่ 21​ มีนาคม​ 2563​ นายว​ราวุธ​ ศิลปอาชา​ รัฐมนตรี​ว่าการ​กระทรวง​ทรัพยากร​ธรรมชาติ​และ​สิ่ง​แวดล้อม​ พร้อมด้วย​ นายจตุพร​ บุรุษ​พัฒน์​ ปลัดกระทรวง​ทรัพยากร​ธรรมชาติ​และ​สิ่ง​แวดล้อม​ ลงพื้นที่อุทยานแห่งชาติ​เขาใหญ่ จังหวัดนครราชสีมา​ ตรวจติดตามสถานการณ์​ไฟป่า​ พร้อมทั้งมอบอุปกรณ์ยังชีพและดับไฟป่าเพื่อเป็นขวัญกําลังใจแก่เจ้าหน้าที่ผู้ปฎิบัติงานดับไฟป่าในพื้นที่อุทยานแห่​งชาติเขาใหญ่ โอกาสนี้​ รัฐมนตรี​ว่าการ​กระทรวง​ทรัพยากร​ธรรมชาติ​และ​สิ่ง​แวดล้อม​ ได้ร่วมปลูกต้นไม้เป็นที่ระลึก​ และฟังบรรยายสรุปการดําเนินงานดับไฟป่าในพื้นที่อุทยานแห่งชาติเขาใหญ่
นายวราวุธ​ ศิลปอาชา​ กล่าวให้กําลังใจแก่เจ้าหน้าที่ว่า กําลังใจที่สําคัญที่สุดของพวกเราชาวกระทรวงทรัพยากรธรรมชาติและสิ่งแวดล้อม ก็คือ​ องค์พระบาทสมเด็จพระวชิรเกล้าเจ้าอยู่หัวรัชกาลที่ 10 และสมเด็จพระนางเจ้าฯ​ พระบรมราชินี ได้ทรงพระราชทานเครื่องเป่าลมให้กับกระทรวงทรัพยากรธรรมชาติและสิ่งแวดล้อม​ เป็นพระมหากรุณาธิคุณซึ่งพระองค์ทรงห่วงใยในการปฏิบัติหน้าที่ของพวกเรา​ และที่สําคัญทรงห่วงใยในสถานการณ์ไฟป่า​ ขอให้เจ้าหน้าที่ทุกท่าน ได้นําเอาพระมหากรุณาธิคุณนี้ใส่เกล้าใส่กระหม่อมและตระหนักให้ดีถึงบทบาทภารกิจหน้าที่ที่เรากําลังทําอยู่ การที่จะดับไฟป่าในแต่ละพื้นที่ไม่ใช่เรื่องง่าย มีความยากลําบาก ต้องใช้ทั้งความเสียสละความอดทน ต้องมีวินัย ผ่านการฝึกฝน และที่สําคัญที่สุดต้องมีใจในการปฏิบัติหน้าที่ ในฐานะที่เป็นรัฐมนตรีว่าการกระทรวงทรัพยากรธรรมชาติและสิ่งแวดล้อม​ เป็นผู้บังคับบัญชา ขอให้กําลังใจ และในฐานะที่เป็นคนไทย ขอแสดงความขอบคุณ ในการปฏิบัติหน้าที่ของเจ้าหน้าที่ทุกท่าน และขอฝากให้เจ้าหน้าที่ปฏิบัติหน้าที่ด้วยความรอบคอบ และด้วยความระมัดระวัง
รัฐบาลไทย-ข่าวทำเนียบรัฐบาล-ไวรัสโควิด-19 จะสามารถทำลายการทำงานของปอด และทิ้งรอยโรคไว้จริงหรือไม่ ??
วันอาทิตย์ที่ 19 กรกฎาคม 2563
ไวรัสโควิด-19 จะสามารถทําลายการทํางานของปอด และทิ้งรอยโรคไว้จริงหรือไม่ ??
โควิด-19 จะทําลายการทํางานของปอด และทิ้งรอยไว้จริงหรือไม่ ??
Q : ไวรัสโควิด-19 จะสามารถทําลายการทํางานของปอด และทิ้งรอยโรคไว้จริงหรือไม่ ??
A : หากมีการทําลายถุงลมฝอยที่ใช้แลกเปลี่ยนแก๊ส ซึ่งส่งผลให้หายใจนําออกซิเจนไปฟอกเลือดไม่ได้ ผู้ป่วยอาจเสียชีวิตได้ ซึ่งหากหายจากการเจ็บป่วยจากภาวะปอดบวมอย่างรุนแรง ก็อาจทิ้งรอยโรคไว้บ้าง แต่ไม่ส่งผลต่อสมรรถนะการทํางานของปอดมากนัก
รัฐบาลไทย-ข่าวทำเนียบรัฐบาล-รองนายกฯ ประจิน นำทีมผู้บริหารกระทรวงดิจิทัลฯ ร่วมชมงาน Expo Astana 2017
วันพุธที่ 16 สิงหาคม 2560
รองนายกฯ ประจิน นําทีมผู้บริหารกระทรวงดิจิทัลฯ ร่วมชมงาน Expo Astana 2017
รองนายกฯ ประจิน
พลอากาศเอก ประจิน จั่นตอง รองนายกรัฐมนตรี พร้อมด้วย ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) และผู้บริหารหน่วยงานในสังกัด ร่วมชมงาน Expo Astana 2017 ณ สาธารณรัฐคาซัคสถาน เพื่อเป็นการเตรียมความพร้อมในการเข้าร่วมงาน World Expo 2020 Dubai ที่กําหนดจัดขึ้นในระหว่างวันที่ 20 ตุลาคม - 10 เมษายน 2564 ณ เมืองดูไบ สหรัฐอาหรับเอมิเรตส์ โดยกระทรวงดิจิทัลฯ ได้รับมอบหมายให้เป็นหน่วยงานหลักรับผิดชอบการเข้าร่วมจัดนิทรรศการในงานดังกล่าว ตามมติคณะรัฐมนตรีเมื่อวันที่ 18 เมษายน 2560 สําหรับงาน World Expo 2020 Dubai ถือเป็นงานระดับ International Registered Exhibition ที่จัดขึ้นทุกๆ 5 ปี มีระยะเวลาการจัดงานไม่เกิน 6 เดือน และไม่มีข้อจํากัดด้านขนาดของพื้นที่จัดงาน ซึ่งการกําหนดธีม (Theme) งาน จะต้องเริ่มดําเนินการในเดือนกันยายน 2560 พร้อมกันนี้ยังมีการหารือกับผู้บริหารการจัดงานของสหรัฐอาหรับเอมิเรตส์ เพื่อยืนยันในการเข้าร่วมงานดังกล่าว โดยจะมีการหารือในรายละเอียดกันต่อไป การเดินทางเข้าร่วมชมงาน Expo Astana 2017 ครั้งนี้มีขึ้น เมื่อวันที่ 11 สิงหาคม 2560 ณ กรุงอัสตานา สาธารณรัฐคาซัคสถาน
**********************
รัฐบาลไทย-ข่าวทำเนียบรัฐบาล-กรมบัญชีกลาง ขอเชิญสมัคร “เดิน – วิ่ง กรมบัญชีกลาง มินิมาราธอน ครั้งที่ 17” หมดเขต 31 ก.ค. 61
วันพฤหัสบดีที่ 12 กรกฎาคม 2561
กรมบัญชีกลาง ขอเชิญสมัคร “เดิน – วิ่ง กรมบัญชีกลาง มินิมาราธอน ครั้งที่ 17” หมดเขต 31 ก.ค. 61
กรมบัญชีกลาง จัดกิจกรรมเดิน – วิ่ง “กรมบัญชีกลาง มินิมาราธอน ครั้งที่ 17” เนื่องในวันคล้ายวันสถาปนากรมบัญชีกลางครบรอบ 128 ปี ในวันอาทิตย์ที่ 7 ตุลาคม 2561 ณ ศูนย์ราชการเฉลิมพระเกียรติ ถนนแจ้งวัฒนะ เริ่มสมัครได้ที่ www.patrunning.com ถึง 31 ก.ค. 61
นางญาณี แสงศรีจันทร์ ประธานชมรมเดิน – วิ่ง เพื่อสุขภาพ กรมบัญชีกลาง เปิดเผยว่า การจัดกิจกรรมเดิน – วิ่งกรมบัญชีกลาง มินิมาราธอน จัดมาอย่างต่อเนื่อง ซึ่งในปีนี้เป็นปีที่ 17 แล้ว เพื่อเสริมสร้างความสัมพันธ์ที่ดีระหว่างผู้เข้าร่วมกิจกรรมทั้งบุคลากรของกรมบัญชีกลาง บุคลากรภาครัฐ และประชาชนทั่วไป ตลอดจนเป็นการสร้างเครือข่ายให้กับกรมบัญชีกลาง อันจะนําไปสู่ความร่วมมือในเรื่องต่าง ๆ ที่เกี่ยวข้องกับกรมบัญชีกลาง ทั้งยังสนับสนุนนโยบายของรัฐบาลที่รณรงค์ให้เจ้าหน้าที่ของรัฐและประชาชนดูแลรักษาสุขภาพโดยการออกกําลังกาย และเป็นการเสริมสร้างความรัก ความสามัคคีอันจะนําไปสู่ความพร้อมที่จะร่วมกันพัฒนาประเทศอย่างเต็มประสิทธิภาพ
กิจกรรมดังกล่าว จะจัดในวันอาทิตย์ที่ 7 ตุลาคม 2561 ณ ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ กรุงเทพมหานคร แบ่งการแข่งขันออกเป็น 2 ประเภท คือ 1.ประเภทเดิน – วิ่ง บุคคล ชาย - หญิง ระยะทาง 3 กม. ไม่จํากัดอายุ และ 2.ประเภทวิ่งมินิมาราธอน บุคคลชาย – หญิง ระยะทาง 10.5 กม. ชายแบ่งประเภทอายุ 13 รุ่น และหญิง 6 รุ่น สําหรับผู้ที่สนใจสามารถสมัครเข้าร่วมกิจกรรมได้ที่ www.patrunning.com ตั้งแต่บัดนี้ ถึง 31 กรกฎาคม 2561 ค่าสมัครคนละ 350 บาท ทั้ง 2 ประเภท โดยจะรับสมัครเพียง 2,000 คน เท่านั้น หากครบจํานวนจะปิดรับสมัครทันที สอบถามข้อมูลเพิ่มเติมได้ที่หมายเลขโทรศัพท์ 086-353-9825 (หนึ่ง) 083-091-9124 (อุ้ง) 081-208-7005 (เอก)
ส่วนของรางวัลผู้สมัครประเภทที่ 1 ผู้เข้าเส้นชัยอันดับที่ 1-3 จะได้รับถ้วยรางวัล ผู้ที่สมัครประเภทที่ 2 ผู้เข้าเส้นชัยอันดับที่ 1-5 จะได้รับถ้วยรางวัล ทุกรุ่น ทุกกลุ่มอายุ สําหรับเหรียญที่ระลึกจะมอบให้ทุกคนที่วิ่งเข้าเส้นชัยตามระยะเวลาที่กําหนด นอกจากนี้ยังมีรางวัลสําหรับหน่วยงานหรือชมรมวิ่ง ที่ส่งนักกีฬาเข้าร่วมกิจกรรมมากที่สุด อันดับที่ 1 – 5 จะได้รับโล่ที่ระลึก และรางวัลสําหรับนักวิ่งแฟนซีจํานวน 5 รางวัล รางวัลละ 1,000 บาท และร่วมลุ้นรางวัลพิเศษจากการจับรางวัลจากหางบัตร รางวัลที่ 1 เป็นเงินสด มูลค่า 1 หมื่นบาท และมีรางวัลอื่น ๆ พร้อมซุ้มอาหารไว้ให้บริการ และของแจกอีกมากมาย
รัฐบาลไทย-ข่าวทำเนียบรัฐบาล-“สคร. จัดเก็บรายได้จากรัฐวิสาหกิจ 6 เดือนแรกของปีงบประมาณ สูงกว่าเป้าหมาย 17.54% ช่วยรักษาเสถียรภาพการคลัง”
วันจันทร์ที่ 9 เมษายน 2561
“สคร. จัดเก็บรายได้จากรัฐวิสาหกิจ 6 เดือนแรกของปีงบประมาณ สูงกว่าเป้าหมาย 17.54% ช่วยรักษาเสถียรภาพการคลัง”
ในช่วง 6 เดือนแรกของปีงบประมาณ 2561 สคร. จัดเก็บรายได้จากรัฐวิสาหกิจจํานวน 68,147.20 ล้านบาท ซึ่งสูงกว่าเป้าหมายการจัดเก็บรายได้แผ่นดินสะสมจํานวน 10,168.85 ล้านบาท หรือคิดเป็นร้อยละ 17.54 ของเป้าหมายรายได้แผ่นดินสะสม (57,978.35 ล้านบาท)
นายเอกนิติ นิติทัณฑ์ประภาศ ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในช่วง 6 เดือนแรกของปีงบประมาณ 2561 (เดือนตุลาคม 2560 – เดือนมีนาคม 2561) สคร. จัดเก็บรายได้จากรัฐวิสาหกิจจํานวน 68,147.20 ล้านบาท ซึ่งสูงกว่าเป้าหมายการจัดเก็บรายได้แผ่นดินสะสมจํานวน 10,168.85 ล้านบาท หรือคิดเป็นร้อยละ 17.54 ของเป้าหมายรายได้แผ่นดินสะสม (57,978.35 ล้านบาท) ซึ่งมีส่วนช่วยรักษาเสถียรภาพการคลังของประเทศ
นายชาญวิทย์ นาคบุรี รองผู้อํานวยการ สคร. ในฐานะโฆษก สคร. กล่าวเพิ่มเติมว่า รัฐวิสาหกิจที่นําส่งรายได้สะสมสูงสุด 5 ลําดับแรก ได้แก่ สํานักงานสลากกินแบ่งรัฐบาล การไฟฟ้าฝ่ายผลิตแห่งประเทศไทย บริษัท ท่าอากาศยานไทย จํากัด (มหาชน) ธนาคารออมสิน และการไฟฟ้าส่วนภูมิภาค
ทั้งนี้ จะเห็นว่าการนําส่งรายได้แผ่นดินของรัฐวิสาหกิจมีการนําส่งที่สูงกว่าเป้าหมายอย่างต่อเนื่องตั้งแต่ต้นปีงบประมาณ 2561 เนื่องจากรัฐวิสาหกิจมีผลประกอบการเพิ่มขึ้นอย่างต่อเนื่อง และสามารถรับมือต่อสถานการณ์การเปลี่ยนแปลงในปัจจุบันได้อย่างรวดเร็ว โดยมีสาเหตุจากการที่รัฐวิสาหกิจมีการนําระบบเทคโนโลยีสารสนเทศและนวัตกรรมมาปรับปรุงกระบวนการทํางานเพื่อยกระดับขีดความสามารถในการดําเนินงาน
รัฐวิสาหกิจที่นําส่งเงินรายได้แผ่นดินสะสมสูงสุด 5 อันดับแรก (ในช่วง 6 เดือนแรกของปีงบประมาณ 2561)
รัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 รายได้นําส่งจริงสะสม (ล้านบาท) (ต.ค. 60– มี.ค. 61) สัดส่วนรายได้นําส่งจริงสะสมเทียบกับเป้าหมายสะสม (%) (ต.ค. 60– มี.ค. 61)
1) สํานักงานสลากกินแบ่งรัฐบาล  19,565.79  28.71
2) การไฟฟ้าฝ่ายผลิตแห่งประเทศไทย  13,384.05  19.64
3) บริษัท ท่าอากาศยานไทย จํากัด (มหาชน)  8,600.00  12.62
4) ธนาคารออมสิน  6,525.00  9.58
5) การไฟฟ้าส่วนภูมิภาค  5,692.00  8.35
อื่นๆ   14,380.36  21.10
รวมทั้งหมด  68,147.20  100.00
นายเอกนิติ นิติทัณฑ์ประภาศ ผู้อํานวยการ สคร. กล่าวสรุปว่า ในปีงบประมาณ 2561 สคร. ได้มีนโยบายสนับสนุนให้รัฐวิสาหกิจนําระบบเทคโนโลยีสารสนเทศและนวัตกรรมมาใช้ในการปรับปรุงประสิทธิภาพการดําเนินงานผ่านแผนยุทธศาสตร์รัฐวิสาหกิจ เพื่อให้สอดคล้องกับนโยบาย Thailand 4.0 ซึ่งการดําเนินการดังกล่าวส่งผลให้รัฐวิสาหกิจมีผลประกอบการที่ดียิ่งขึ้นอย่างต่อเนื่อง และสามารถนําส่งรายได้แผ่นดินเป็นไปตามเป้าหมายการจัดเก็บตามเอกสารงบประมาณ 2561 ที่กําหนดไว้จํานวน 137,000 ล้านบาท ซึ่งจะช่วยรักษาเสถียรภาพการคลังของประเทศด้วย
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ รับมอบรายงานจากผู้อำนวยการสำนักงานภูมิภาคองค์การพัฒนาอุตสาหกรรมแห่งสหประชาชาติ ประจำประเทศไทย (UNIDO)
วันอังคารที่ 16 มิถุนายน 2563
รองปลัดฯ ภานุวัฒน์ รับมอบรายงานจากผู้อํานวยการสํานักงานภูมิภาคองค์การพัฒนาอุตสาหกรรมแห่งสหประชาชาติ ประจําประเทศไทย (UNIDO)
รองปลัดฯ ภานุวัฒน์ รับมอบรายงานจากผู้อํานวยการสํานักงานภูมิภาคองค์การพัฒนาอุตสาหกรรมแห่งสหประชาชาติ ประจําประเทศไทย (UNIDO)
วันนี้ (16 มิถุนายน 2563) เวลา 11.30 น. นายภานุวัฒน์ ตริยางกูรศรี รองปลัดกระทรวงอุตสาหกรรม พร้อมคณะผู้บริหาร กระทรวงอุตสาหกรรม และสํานักงานเศรษฐกิจอุตสาหกรรม ให้เกียรติต้อนรับ Mr. Mr.Stein Hansen ผู้แทนและผู้อํานวยการสํานักงานภูมิภาคองค์การพัฒนาอุตสาหกรรมแห่งสหประชาชาติ ประจําประเทศไทย (UNIDO) และ Ms. Gita Sabharwal ผู้ประสานงานสหประชาชาติประจําประเทศไทย (UN) ในโอกาสที่ UNIDO ได้จัดทํารายงานผลกระทบจากการแพร่ระบาดของเชื้อไวรัส COVID-19 ในภาคอุตสาหกรรมของประเทศไทย และได้หารือเกี่ยวกับความร่วมมือระหว่างกระทรวงอุตสาหกรรมและองค์การ UNIDO ในการพัฒนาภาคอุตสาหกรรมของประเทศไทยและภูมิภาคอาเซียน ณ ห้องประชุม อก.2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ก.อุตฯ หารือ ส.อ.ท. ถกความก้าวหน้าการขับเคลื่อนเศรษฐกิจภาคอุตสาหกรรม
วันพฤหัสบดีที่ 20 กุมภาพันธ์ 2563
ก.อุตฯ หารือ ส.อ.ท. ถกความก้าวหน้าการขับเคลื่อนเศรษฐกิจภาคอุตสาหกรรม
ก.อุตฯ หารือ ส.อ.ท. ถกความก้าวหน้าการขับเคลื่อนเศรษฐกิจภาคอุตสาหกรรม
วันนี้ (20 กุมภาพันธ์ 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการอํานวยการขับเคลื่อนเศรษฐกิจภาคอุตสาหกรรม ครั้งที่ 5-1/2563 ร่วมกับนายสุพันธุ์ มงคลสุธี ประธานสภาอุตสาหกรรมแห่งประเทศไทย (ส.อ.ท.) โดยที่ประชุมได้ร่วมกันหารือเกี่ยวกับความก้าวหน้าการขับเคลื่อนเศรษฐกิจภาคอุตสาหกรรมระหว่างกระทรวงอุตสาหกรรมและสภาอุตสาหกรรมแห่งประเทศไทย และการแต่งตั้งคณะทํางานด้านต่างๆเพื่อให้การดําเนินงานสามารถขับเคลื่อนได้อย่างมีประสิทธิภาพ โดยมีนายภานุวัฒน์ ตริยางกูรศรี นายจุลพงษ์ ทวีศรี นางวรวรรณ ชิตอรุณ รองปลัดกระทรวงอุตสาหกรรม และคณะผู้บริหารของกระทรวงอุตสาหกรรม พร้อมด้วยคณะผู้บริหารของสภาอุตสาหกรรมแห่งประเทศไทยร่วมด้วย ณ สภาอุตสาหกรรมแห่งประเทศไทย อาคารปฏิบัติการเทคโนโลยีเชิงสร้างสรรค์ มหาวิทยาลัยเทคโนโลยีราชมงคลกรุงเทพฯ
# กระทรวงอุตสาหกรรม
# การขับเคลื่อนเศรษฐกิจ
รัฐบาลไทย-ข่าวทำเนียบรัฐบาล-ธ.ก.ส.แจงประเด็นปิดบัญชีโครงการรับจำนำข้าว
วันอังคารที่ 21 สิงหาคม 2561
ธ.ก.ส.แจงประเด็นปิดบัญชีโครงการรับจํานําข้าว
ธ.ก.ส.ชี้แจงประเด็นบัญชีโครงการรับจํานําข้าวฯ  ยืนยันการปิดบัญชีมีคณะทํางานและเป็นไปตามมาตรฐานการบัญชี
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร เปิดเผยว่า ตามที่อธิบดีกรมบัญชีกลางได้ชี้แจงแล้วว่า รายงานการเงินแผ่นดินที่ตรวจรับรองโดย สํานักการตรวจเงินแผ่นดิน (สตง.) และมีการนําเสนอ สนช. นั้น ได้มีการดําเนินงานมาตั้งปี 2548 เป็นการรายงานการรับจ่ายเงินคงคลังของรัฐบาล มีการบันทึกบัญชีเป็นไปตามหลักเกณฑ์ที่กําหนด ทั้งนี้ จะไม่ได้แสดงผลกําไรขาดทุนจากโครงการรับจํานําข้าวแต่อย่างใด นั้น
สําหรับโครงการรับจํานําข้าว เป็นโครงการตามนโยบายรัฐบาล ซึ่งการดําเนินงานเกี่ยวข้องกับหลายหน่วยงาน และจะมีการสรุปปิดบัญชีโครงการ โดยคณะอนุกรรมการปิดบัญชีโครงการ ฯ ซึ่งประกอบด้วยส่วนงานที่เกี่ยวข้อง และผู้แทนสภาวิชาชีพบัญชี เป็นอนุกรรมการทําหน้าที่ สรุปภาระหนี้สิน ได้แก่ เงินต้น ดอกเบี้ยและค่าใช้จ่ายต่าง ๆ ที่เกิดขึ้นจากการดําเนินงานโครงการฯ โดยจะแยกบัญชีออกจากการดําเนินงานปกติของ ธ.ก.ส. ทั้งนี้ การปิดบัญชีดังกล่าว ดําเนินการเป็นไปตามมาตรฐานบัญชีทุกประการ
รัฐบาลไทย-ข่าวทำเนียบรัฐบาล-โฆษก ตร. แจงตั้ง “ตำรวจไซเบอร์” เพื่ออำนวยความยุติธรรมให้ประชาชน [สำนักงานตำรวจเเห่งชาติ]
วันพฤหัสบดีที่ 23 เมษายน 2563
โฆษก ตร. แจงตั้ง “ตํารวจไซเบอร์” เพื่ออํานวยความยุติธรรมให้ประชาชน [สํานักงานตํารวจเเห่งชาติ]
โฆษก ตร. แจงตั้ง “ตํารวจไซเบอร์” เพื่ออํานวยความยุติธรรมให้ประชาชน
วันนี้ ๒๓ เมษายน ๒๕๖๓ พลตํารวจโท ปิยะ อุทาโย ผู้ช่วยผู้บัญชาการตํารวจแห่งชาติ และโฆษกสํานักงานตํารวจแห่งชาติ เปิดเผยถึงกระแสข่าวกรณีที่สํานักงานตํารวจแห่งชาติจะมีการจัดตั้งหน่วยงานขึ้นมา เพื่อรับผิดชอบอาชญากรรมทางเทคโนโลยีครอบคลุมทั่วประเทศ
จากสภาพปัญหาการขยายตัวของอาชญากรรมทางเทคโนโลยีสารสนเทศในโลกยุคดิจิทัล ทําให้คดีอาชญากรรมที่เกี่ยวข้องกับเทคโนโลยีสารสนเทศมีปริมาณเพิ่มขึ้น ทั้งคดีที่ส่งผลต่อความเดือดร้อนของประชาชนโดยตรง และคดีที่เกี่ยวข้องกับความมั่นคงของประเทศ รัฐบาลภายใต้ การนําของ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม และ พลเอก ประวิตร วงษ์สุวรรณ รองนายกรัฐมนตรี จึงได้มีนโยบายให้สํานักงานตํารวจแห่งชาติเพิ่มประสิทธิภาพการทํางานเพื่อปกป้องประชาชน เยาวชน สังคมและประเทศชาติให้มีความปลอดภัย พลตํารวจเอก จักรทิพย์ ชัยจินดา ผู้บัญชาการตํารวจแห่งชาติ จึงได้มอบหมายให้ สํานักงานกําลังพล ไปทําการศึกษาและพิจารณาความเป็นไปได้ในการจัดตั้ง กองบัญชาการปราบปรามการกระทําความผิดเกี่ยวกับอาชญากรรมทางเทคโนโลยี ซึ่งจะเป็นหน่วยงานที่มีความเชี่ยวชาญเฉพาะด้าน ตลอดจนมีวิธีการปฏิบัติงานเพื่อให้สามารถบริการประชาชนได้อย่างมีประสิทธิภาพ
พลตํารวจโท ปิยะฯ กล่าวว่า ปัจจุบันคดีอาชญากรรมจํานวนมากกระทําผ่านเครือข่าย ทางอินเตอร์เน็ต เช่น การฉ้อโกงหลอกขายสินค้าออนไลน์ , การหลอกให้โอนเงิน , Fake News , Roman Scam , การเข้าถึง โจมตีหรือทําลายข้อมูลคอมพิวเตอร์เพื่อเรียกค่าไถ่ เป็นต้น ซึ่งคดีเหล่านี้ล้วนแล้วแต่มีความซับซ้อน การสืบสวนสอบสวนจําเป็นต้องดําเนินการโดยเร่งด่วน การเก็บพยานหลักฐาน การตรวจพิสูจน์ การวิเคราะห์แนวโน้มอาชญากรรม รวมถึงการพัฒนาระบบและบริหารจัดการองค์ความรู้ จําเป็นจะต้องมีบุคลากรที่มีความเชี่ยวชาญเฉพาะด้าน มีอุปกรณ์และเทคโนโลยีที่ทันสมัย ตลอดจนสามารถร่วมปฏิบัติหรือสนับสนุนการปฏิบัติของหน่วยงานอื่นได้อย่างมีประสิทธิภาพ ซึ่งกองบังคับการปราบปรามการกระทําความผิดเกี่ยวกับอาชญากรรมทางเทคโนโลยี หรือ บก.ปอท. ในปัจจุบัน มีขีดจํากัดในด้านกําลังพล ไม่สามารถรองรับคดีอาชญากรรมทางเทคโนโลยีที่มีแนวโน้มจํานวนคดีที่เกิดขึ้นสูงขึ้นในอนาคตได้
“ปัจจุบันสํานักงานตํารวจแห่งชาติ จึงได้ร่วมกับกระทรวงดิจิทัลเพื่อเศรษฐกิจและสังคม และหน่วยงานต่างๆ ที่มีภารกิจด้านเทคโนโลยีสารสนเทศ ศึกษาและวิเคราะห์ความเป็นไปได้  ในการจัดตั้ง กองบัญชาการปราบปรามการกระทําความผิดเกี่ยวกับอาชญากรรมทางเทคโนโลยี โดยจะพิจารณาถึงขีดความสามารถในการอํานวยความยุติธรรมและการให้บริการประชาชนเป็นหลัก ขอยืนยันกับพี่น้องประชาชนอีกครั้งว่า ไม่ได้ดําเนินการเพื่อปิดกั้นเสรีภาพในการรับรู้ข้อมูลข่าวสารและการแสดงความคิดเห็นของประชาชนแต่อย่างใด แต่สํานักงานตํารวจแห่งชาติจะมุ่งมั่นทุ่มเทและพัฒนาขีดความสามารถ เพื่อพิทักษ์ปกป้อง ประชาชน เยาวชน สังคม และประเทศชาติ ให้ปลอดภัยจากอาชญากรรมทางไซเบอร์ รวมถึงเป็นหลักประกันความยุติธรรมในชีวิตและทรัพย์สินของประชาชนที่มีมาตรฐานสากล” พลตํารวจโท ปิยะฯ กล่าวทิ้งท้าย
รัฐบาลไทย-ข่าวทำเนียบรัฐบาล-​รัฐบาลเดินหน้าเพิ่มความสะดวกในการประกอบธุรกิจ
วันพุธที่ 13 มิถุนายน 2561
​รัฐบาลเดินหน้าเพิ่มความสะดวกในการประกอบธุรกิจ
ธนาคารโลกได้ประกาศให้ไทยมีระดับความง่ายในประกอบธุรกิจประจําปี 2561 ดีขึ้น 20 อันดับ
4 มิ.ย. 2561
รัฐบาลเดินหน้าเพิ่มความสะดวกในการประกอบธุรกิจ
ต่อจากนี้ไป ขอเชิญรับฟังไทยคู่ฟ้า ครับ
ธนาคารโลกได้ประกาศให้ไทยมีระดับความง่ายในประกอบธุรกิจประจําปี 2561 ดีขึ้น 20 อันดับ โดยปัจจุบันอยู่ในอันดับที่ 26 จาก 190 ประเทศทั่วโลก โดยในปีนี้รัฐบาลได้พัฒนานวัตกรรมเพิ่มความสะดวกในการประกอบธุรกิจอย่างรอบด้าน เช่น เปิดระบบรับจดทะเบียนธุรกิจออนไลน์ ช่วยลดขั้นตอนจาก 4.5 วัน เหลือเพียง 2 วัน ปรับปรุงกฎหมายบังคับคดี โดยลดขั้นตอนการบังคับคดีจาก 100 วัน เหลือ 75 วัน รวมทั้งเชื่อมโยงข้อมูล 4 ประเภท คือ หนังสือรับรองนิติบุคคล บัญชีรายชื่อผู้ถือหุ้น หนังสือบริคณห์สนธิ และข้อบังคับนิติบุคคล โดยผู้ประกอบการไม่ต้องไปคัดสําเนาที่ส่วนราชการอีกต่อไป ทั้งนี้ การดําเนินงานดังกล่าวถือเป็นส่วนหนึ่งของการปฏิรูปประเทศ เพื่อให้การบริการภาครัฐเป็นที่ยอมรับของประชาชนมากยิ่งขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรียืนยันจะมีการเลือกตั้งภายในต้นปี 2562 อย่างแน่นอน ขอประชาชนอย่าเป็นกังวล
วันอังคารที่ 1 พฤษภาคม 2561
นายกรัฐมนตรียืนยันจะมีการเลือกตั้งภายในต้นปี 2562 อย่างแน่นอน ขอประชาชนอย่าเป็นกังวล
นายกรัฐมนตรียืนยันจะมีการเลือกตั้งภายในต้นปี 2562 อย่างแน่นอน ขอประชาชนอย่าเป็นกังวล
วันนี้ (1 พฤษภาคม 2561) เวลา 13.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการชุมนุมของกลุ่มคนอยากเลือกตั้งว่า ต้องไปดูว่ากลุ่มที่เคลื่อนไหวเป็นกลุ่มไหน เป็นกลุ่มเดิมหรือไม่ ต้องไปดู พร้อมกล่าวยืนยันจะมีการเลือกตั้งต้นปี 2562 อย่างแน่นอน โดยขอให้ประชาชนใช้การเรียนรู้ในอดีตที่ผ่านมาช่วยรัฐบาลในการแก้ไขปัญหา ซึ่งรัฐบาลไม่ต้องการบังคับใช้กฎหมายกับกลุ่มผู้ชุมนุม แต่ถ้าสถานการณ์บานปลายก็จําเป็นต้องใช้กฎหมาย
นายกรัฐมนตรีกล่าวต่อไปว่า วันนี้บ้านเมืองต้องสงบ สามารถทํามาหากินได้ ส่วนการเลือกตั้งเป็นกระบวนการประชาธิปไตย วันข้างหน้าสังคมไทยต้องเปลี่ยนแปลงวิธีคิด และวิธีการเลือกตั้ง ประชาชนทั้งหมดต้องออกมาเลือกตั้งเพื่อให้ได้นักการเมืองใหม่ และนักการเมืองที่ดี ๆ ซึ่งปัจจุบันบ้านเมืองกําลังเดินหน้าไปได้ดีทั้งในประเทศ และต่างประเทศ ขอประชาชนอย่างเป็นกังวลในเรื่องการเลื่อนวันเลือกตั้ง แต่สิ่งที่เป็นกังวลคือสิ่งที่รัฐบาลทําไว้จะมีการทําต่อเนื่องจากรัฐบาลชุดต่อไปหรือเปล่า
----------------------------------------
รัฐบาลไทย-ข่าวทำเนียบรัฐบาล-อว. ร่วมกับ คณะกรรมาธิการฯ หารือนโยบายและแนวทางการอุดมศึกษา วิทยาศาสตร์ วิจัยและนวัตกรรม
วันศุกร์ที่ 1 พฤศจิกายน 2562
อว. ร่วมกับ คณะกรรมาธิการฯ หารือนโยบายและแนวทางการอุดมศึกษา วิทยาศาสตร์ วิจัยและนวัตกรรม
อว. ร่วมกับ คณะกรรมาธิการฯ หารือนโยบายและแนวทางการอุดมศึกษา วิทยาศาสตร์ วิจัยและนวัตกรรม
วันที่ 31 ตุลาคม 2562 ณ อาคารรัฐสภา (เกียกกาย) / ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) และผู้บริหาร อว. ร่วมหารือแลกเปลี่ยนความคิดเห็นเกี่ยวกับนโยบายและแนวทางการอุดมศึกษา วิทยาศาสตร์ วิจัยและนวัตกรรม กับคณะกรรมาธิการการอุดมศึกษา วิทยาศาสตร์ วิจัยและนวัตกรรม โดยมี พล.อ.อ.ประจิน จั่นตอง เป็นประธานกรรมาธิการฯ เพื่อขับเคลื่อนการปฏิรูปการศึกษาด้านการวิจัย และสร้างความร่วมมือในการปฏิรูปการอุดมศึกษา วิทยาศาสตร์ วิจัยและนวัตกรรม (อววน.) ระหว่างกรรมาธิการฯ กับ
ดร.สุวิทย์ เมษินทรีย์ ได้อธิบายถึงแนวทางการดําเนินงานของ อว. มีภารกิจในการสร้างคนไทยให้มีความรู้ ความสามารถ เริ่มตั้งแต่อายุ 18 ปี จนถึงตลอดชีวิต จะไม่ใช่เพียงการศึกษาที่มีเฉพาะระดับปริญญาเท่านั้น แต่จะต้องมีหลักสูตรระยะสั้นที่สามารถพัฒนาทักษะให้กับคนทํางานได้ทุกช่วงวัย (Upskill/Reskill) นอกจากนี้ อว. ยังจะเป็นศูนย์รวมการทําวิจัยที่ตอบโจทย์สังคมและประเทศ เน้นการวิจัยเพื่อพัฒนาคนระดับบัณฑิต (Man Power) ควบคู่กับนักวิจัยระดับแนวหน้า (Brain Power) และการวิจัยที่พัฒนาขีดความสามารถทางการแข่งขันของผู้ประกอบการ ตอบโจทย์เศรษฐกิจประเทศตามโมเดล “BCG” รวมถึงการวิจัยเพื่อลดความเหลื่อมล้ําของสังคม โดยการพัฒนาเชิงพื้นที่และชุมชนเพื่อสร้างเศรษฐกิจท้องถิ่น (Local Economy) ตลอดจนการสร้างนวัตกรรมได้เอง (Innovation in Thailand แทน Made in Thailand)
ด้าน คณะกรรมาธิการฯ ได้เสนอแนะให้มีการบูรณาการระหว่าง อว., กระทรวงศึกษาธิการ, กระทรวงแรงงาน และองค์การปกครองส่วนท้องถิ่น ในการผลิตคนหรือสร้างคนให้เหมาะสมกับทุกช่วงวัย และจําเป็นต้องสร้างครูที่สามารถถ่ายทอดองค์ความรู้ตอบโจทย์โลกในศตวรรษที่ 21
รัฐบาลไทย-ข่าวทำเนียบรัฐบาล-นักการทูตแรกเข้าก.ต่างประเทศ เข้าศึกษาดูงานด้าน วทน. ก.วิทย์ เพื่อเสริมศักยภาพการทำงานด้านฑูต
วันศุกร์ที่ 14 กรกฎาคม 2560
นักการทูตแรกเข้าก.ต่างประเทศ เข้าศึกษาดูงานด้าน วทน. ก.วิทย์ เพื่อเสริมศักยภาพการทํางานด้านฑูต
กระทรวงการต่างประเทศ โดยสถาบันการต่างประเทศเทวะวงศ์วโรปการ นําคณะผู้เข้ารับการฝึกอบรมหลักสูตร นักการทูตแรกเข้ากระทรวงต่างประเทศ เข้ารับฟังการบรรยายและศึกษาดูงานเกี่ยวกับภารกิจของกระทรวงวิทยาศาสตร์และเทคโนโลยี ด้านการพัฒนาวิทยาศาสตร์
วันนี้ (13 กรกฎาคม 2560) กระทรวงการต่างประเทศ โดยสถาบันการต่างประเทศเทวะวงศ์วโรปการ นําคณะผู้เข้ารับการฝึกอบรมหลักสูตร นักการทูตแรกเข้ากระทรวงต่างประเทศ เข้ารับฟังการบรรยายและศึกษาดูงานเกี่ยวกับภารกิจของกระทรวงวิทยาศาสตร์และเทคโนโลยี ด้านการพัฒนาวิทยาศาสตร์ เทคโนโลยีและนวัตกรรม โดยมี นายสมชาย เทียมบุญประเสริฐ รองปลัดกระทรวงวิทยาศาสตร์และเทคโนโลยี นายณัชนพงษ์ วชิรวงศ์บุรี ผู้ตรวจราชการกระทรวงวิทยาศาสตร์และเทคโนโลยี และคณะให้การต้อนรับ ณ ห้องประชุมชั้น 4 อาคารพระจอมเกล้า สํานักงานปลัดกระทรวงวิทยาศาสตร์และเทคโนโลยี
สําหรับ กระทรวงการต่างประเทศ โดยสถาบันการต่างประเทศเทวะวงศ์วโรปการ อยู่ในระหว่างจัดการ ฝึกอบรมหลักสูตร นักการทูตแรกเข้ากระทรวงต่างประเทศ ประจําปี 2560 โดยมีวัตถุประสงค์เพื่อเตรียมความพร้อมในการปฏิบัติหน้าที่ให้กับข้าราชการบรรจุใหม่ได้เรียนรู้ภารกิจบทบาทและหน้าที่ของการเป็นข้าราชการและนักการทูต ตลอดจนนโยบายในการขับเคลื่อนประเทศในด้านต่าง ๆ โดยมีผู้เข้ารับการอบรมจํานวน 51 คน
ในการนี้ ก่อนการฝึกอบรมได้มีการเปิดชมวีดีทัศน์ จํานวน 2 ชุด ชุดที่ 1 วีดีทัศน์ ยุทธศาสตร์ 20 ปี ของกระทรวงวิทยาศาสตร์และเทคโนโลยี และชุดที่ 2 ผลงาน 2 ปีของกระทรวงวิทยาศาสตร์และเทคโนโลยี หลังจบการชมวีดีทัศน์ ก็เริ่มการบรรยายในหัวข้อ โครงสร้าง วิสัยทัศน์ พันธกิจ และภารกิจของกระทรวงวิทยาศาสตร์และเทคโนโลยี โดย นางสาวภัทริยา ไชยมณี ผู้อํานวยการสํานักนโยบายและยุทธศาสตร์
การบรรยายในหัวข้อที่ 2 ภารกิจของกระทรวงวิทยาศาสตร์และเทคโนโลยี ที่เชื่อมโยงกับมิติด้านการต่างประเทศและการดําเนินงานที่ต้องประสานงานกับกระทรวงต่างประเทศ โดย นางฐมาภรณ์ อภิสนธิ์ นักวิเทศสัมพันธ์ชํานาญงานพิเศษ (ปฎิบัติหน้าที่ ผู้อํานวยการสํานักความร่วมมือระหว่างปรเทศและวิเทศสัมพันธ์) และสุดท้ายบรรยายในหัวข้อนักการทูตกับภารกิจด้านวิทยาศาสตร์ โดย ดร.เศรษฐพันธ์ กระจ่างวงษ์ นักวิเทศสัมพันธ์ชํานาญงานพิเศษ (ผู้อํานวยการส่วนความร่วมมือระหว่างประเทศ 3)